Diari Oficial de la Generalitat Valenciana


Sumari del DOGV 2928, del 12-02-1997 (1997/850446)

ORDRE de 28 de novembre de 1996, de la Conselleria de Cultura, Educació i Ciència, per la qual s'adeqüen les autoritzacions a determinats centres privats, per transformació automàtica d'ensenyaments autoritzats de Formació Professional en cicles formatius de grau mitjà
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2928

Data del DOGV
:   12-02-1997

Secció del DOGV
:   ALTRES DISPOSICIONS

Número del document
:   1997/850446


Data del document
:   28-11-1996

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

ORDRE de 28 de novembre de 1996, de la Conselleria de Cultura, Educació i Ciència, per la qual s'adeqüen les autoritzacions a determinats centres privats, per transformació automàtica d'ensenyaments autoritzats de Formació Professional en cicles formatius de grau mitjà.  
Els expedients han estat iniciats pels representants dels centres docents privats concertats, mitjançant la comunicació de la transformació dels seus ensenyaments autoritzats de Formació Professional en cicles formatius de grau mitjà, d'acord amb el que s'estableix a la disposició addicional vuitena 2.d i 3 de la LOGSE i la disposició transitòria tercera 1.d, 2. i 3. del Reial Decret 1.004/1991, de 14 de juny, sobre requisits mínims dels centres que imparteixen ensenyaments de règim general no universitaris.  
Els centres i/o la localitat on es troben estan sotmesos en un procés d'anticipació de l'Educació Secundària Obligatòria, amb la implantació, durant el curs escolar 1996/97 dels ensenyaments de 3r. curs d'aquella etapa, amb la qual cosa deixaran d'impartir el primer curs de l'antiga FPI.  
Els cicles formatius de grau mitjà i nombre de grups que pretenen impartir, equivalen a les branques professionals, i en cap cas excedeixen de les unitats que tenien autoritzades d'acord amb la legislació anterior de la LOGSE.  
Vists la Llei Orgànica 1/1990, de 3 d'octubre, d'Ordenació General del Sistema Educatiu (BOE de 4 d'octubre de 1990), la Llei Orgànica 8/1985, de 3 de juliol, Reguladora del Dret a l'Educació, (BOE de 4 de juliol), la Llei Orgànica 9/1995, de 20 de novembre, de la Participació, Avaluació i el Govern dels centres docents (BOE de 21 de novembre), el Reial Decret 1.487/1994, d'1 de juliol (BOE de 28 de juliol), sobre calendari d'aplicació de la nova ordenació del sistema educatiu, el Reial Decret 1.004/1991, de 14 de juny (BOE de 26 de juny), pel qual s'estableixen els requisits mínims dels centres que imparteixen ensenyaments de règim general no universitaris, així com l'Ordre de 24 d'abril de 1996, del Ministeri d'Educació i Ciència (BOE de 3 de maig), per la qual es regula l'adequació de les autoritzacions dels centres privats de Formació Professional per a la implantació dels cicles formatius de grau mitjà, i d'altra normativa de general aplicació.  
En exercici de les atribucions conferides per l'article 35, de la Llei de Govern Valencià,  
ORDENE  
Primer  
Adequar les autoritzacions per la transformació automàtica de determinats ensenyaments autoritzats de Formació Professional en cicles formatius de grau mitjà corresponents a la nova ordenació educativa, als centres docents que s'allisten en l'annex, i en els termes que per a cadascun s'hi especifica.  
Segon  
Establir la configuració de la resta d'ensenyaments dels centres, després d'aquesta transformació en el termes que s'indiquen com a composició resultant de la resta del centre.  
Tercer  
Els cicles formatius autoritzats podran començar a impartir-se progressivament des de l'inici del curs escolar 1996/97, en substitució de les unitats de FPI que s'extingeixen, sense que en cap moment les unitats totals en funcionament del conjunt de nivells/etapes autoritzats puguen excedir del nombre que s'estableix en l'annex per a cada centre.  
Aquest nombre es revisarà segons les instal·lacions reservades en el moment en què, si s'escau, el/s centre/s, sol·liciten l'autorització per a impartir nivells/etapes educatives no autoritzades o modificació de la composició o capacitat de les ja autoritzades.  
Quart  
Els centres hauran d'adaptar-se al que preveu el Reial Decret 1.004/1991, de 14 de juny, sobre nombre màxim de llocs escolars i hauran de complir els currículums i les normes de règim acadèmic corresponents als nous ensenyaments. La inspecció educativa comprovarà el compliment de l'esmentada circumstància.  
Cinqué  
Fins al moment en què faça la implantació efectiva dels cicles formatius de grau mitjà autoritzats per transformació automàtica mitjançant aquesta ordre, els centres podran funcionar a l'empara de les autoritzacions actuals.  
Sisé  
D'acord amb el que s'estableix a l'article 30.2 del Reial Decret 1.004/1991, de 14 de juny, i quan concloga el procés d'implantació dels nous ensenyaments, els centres hauran d'oferir, almenys, dos cicles formatius dels esmentats a l'article 30.4 de la Llei Orgànica 1/1990, de 3 d'octubre, d'Ordenació General del Sistema Educatiu.  
Seté  
Pel que fa a la situació dels concerts que hagen subscrit els titulars d'aquests centres per a les unitats de formació professional, els esmentats concerts es mantindran vigents per al nombre d'unitats que s'hagen transformat, i, fins el 31 de desembre de 1996, amb el mateix mòdul que es venia aplicant a les unitats de FPI. A partir de l'1 de gener de 1997, per a aquelles unitats efectivament en funcionament, s'aplicarà el mòdul específic, cas d'existir, establit en la llei de pressupostos.  
El que ací es disposa donarà lloc a les corresponents inscripcions en el Registre de centres docents de la Comunitat Valenciana.  
Contra aquesta ordre, que posa fi a la via administrativa, podrà interposar-se recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Prèviament a la interposició del recurs, caldrà comunicar-ho a la consellera de Cultura, Educació i Ciència, tal com exigeix l'article 110.3 de la Llei 30/1992.  
València, 28 de novembre de 1996  
La consellera de Cultura, Educació i Ciència  
MARCELA MIRÓ PÉREZ  
Annex  
Centre: Sant Jose  
Adreça: c/ Santa Bàrbara, 19.  
Localitat: Moncada.  
Província: València.  
Codi: 23212033.  
Titular: Arquebisbat de València.  
Ensenyaments que es transformen:  
Es substitueixen la totalitat dels ensenyaments de FPI pel següents cicles formatius de grau mitjà:  
- 1 unitat de tècnic en cures auxiliars d'infermeria, amb 30 llocs escolars.  
- 1 unitat de tècnic en farmàcia, amb 30 llocs escolars.  
La composició de la resta de nivells educatius del centre queda sense modificar respecte als termes ja autoritzats en l'Ordre de 5 de setembre de 1994 (DOGV de 17 d'octubre de 1994), i en l'Ordre de 6 de juny de 1995 (DOGV de 25 de juliol).  
Durant el període transitori d'implantació del nou sistema educatiu, el centre no podrà tenir en funcionament un nombre superior a 15 unitats per al conjunt dels nivells/etapes autoritzats.  
Centre: San Jose Artesano  
Adreça: carretera Matola, 428.  
Localitat: Elx.  
Província: Alacant.  
Codi: 14617949.  
Titular: Pares Salesians.  
Ensenyaments que es transformen:  
Es substitueixen 2 unitats de FPI, branca automoció de l'automòbil, pel següent cicle formatiu de grau mitjà:  
- 2 unitats tècnic en carrosseria, amb 60 llocs escolars.  
Composició resultant de la resta del centre:  
- 14 unitats de formació professional FPI, amb 450 llocs escolars de les branques i professions ja autoritzades.  
Durant el període transitori d'implantació del nou sistema educatiu, el centre no podrà tenir en funcionament un nombre superior a 16 unitats per al conjunt dels nivells/etapes autoritzats.  
Centre: Salesianos Juan XXIII.  
Adreça: c/ Sant Joan Bosco, 1.  
Localitat: Alcoi.  
Província: Alacant.  
Codi: 91303552.  
Titular: Pares Salesians.  
Ensenyaments que es transformen:  
Es substitueixen la totalitat dels ensenyaments de FP autoritzats pels següents cicles formatius de grau mitjà:  
- 2 unitats de tècnic en electromecànica de vehicles, amb 60 llocs escolars.  
- 2 unitats de tècnic d'equipaments electrònics de consum, amb 60 llocs escolars.  
- 1 unitat de tècnic en gestió administrativa, amb 30 llocs escolars.  
- 1 unitat de tècnic en comerç, amb 30 llocs escolars.  
La composició resultant de la resta dels nivells educatius del centre queda sense modificar respecte als termes ja autoritzats en l'Ordre de la Conselleria de Cultura, Educació i Ciència de 6 de maig de 1992 (DOGV de 24 de juny).  
Durant el període transitori d'implantació del nou sistema educatiu, el centre no podrà tenir en funcionament un nombre superior a 19 unitats per al conjunt dels nivells/etapes autoritzats.  
Centre: Acadèmia Cots.  
Adreça: c/ Vitòria, 1.  
Localitat: València.  
Província: València.  
Codi: 98694742.  
Titular: Andrés Pujol Castellanos.  
Ensenyaments que es transformen:  
Es substitueixen 2 unitats de FPI, branca administrativa i comercial, pels següents cicles formatius de grau mitjà:  
- 1 unitat de tècnic en gestió administrativa, amb 30 llocs escolars  
- 1 unitat de tècnic en comerç, amb 30 llocs escolars.  
Composició resultant de la resta del centre:  
- 1 unitat de FPI, branca administrativa i comercial, professions administrativa, comercial i secretariat.  
Durant el període transitori d'implantació del nou sistema educatiu, el centre no podrà tenir en funcionament un nombre superior a 3 unitats del conjunt d'ensenyaments autoritzats.  
Centre: Pax.  
Adreça: c/ Santa Cristina, s/n.  
Localitat: València.  
Província: València.  
Codi: 00282782.  
Titular: Institut Tècnic Professional Pax, SL.  
Ensenyaments que es transformen:  
Es substitueix una unitat de FPI, branca administrativa i comercial, pel següent cicle formatiu de grau mitjà:  
- 1 unitat de tècnic en gestió administrativa, amb 30 llocs escolars  
Composició resultant de la resta del centre:  
- centre homologat de Formació Professional de Primer i Segon Grau, amb 320 llocs escolars de les branques i professions ja autoritzades, a excepció de la branca administrativa comercial, professió administrativa, de FPI, que ara es transforma.